Video: ‘n Paar wenke vir die eindeksamenMila Guy. (Foto: Leonie Bezuidenhout/Maroela Media) Die bekende aktrise Mila Guy deel in dié video ‘n paar goeie wenke met matrikulante wat dalk met die eindeksamen se leerwerk spook. Sy sê jy moenie tyd mors om jou notas mooi te maak nie, want dit gaan jou nie help om deur te kom nie. “Gaan leer by ŉ lekker zen-plekkie in jou kamer (nie naby ‘n radio of televisie nie).” Sy reken jy moet ook snoepgoed en water byderhand hou en jy kan jou werk selfs met ‘n vreemde aksent probeer aanleer! Maak dit lekker vir jouself! Hou moed, jy het dit! Dié video is deel van ‘n reeks om matrikulante aan te moedig en te motiveer tydens die eindeksamen. Terloops, om jou matriekuitslae te kry was nog nooit só maklik nie. Maroela Media het die “Maroela Matrieks”-app ontwikkel om dit vir matrikulante so gerieflik as moontlik te maak om toegang tot hul uitslae te kry sodra dit vrygestel word. “Maroela Matrieks” is beskikbaar vir Android– en iOS-slimfone. Laai die app nou af, dis die eerste stap ter voorbereiding vir jou groot eksamen!